CELEX: 62020TN0742
Language: mt
Date: 2020-12-18 00:00:00
Title: Kawża T-742/20: Rikors ippreżentat fit-18 ta’ Diċembru 2020 – UPL Europe u Indofil Industries (Netherlands) vs Il-Kummissjoni

15.2.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 53/52
            
         
      Rikors ippreżentat fit-18 ta’ Diċembru 2020 – UPL Europe u Indofil Industries (Netherlands) vs Il-Kummissjoni
      (Kawża T-742/20)
      (2021/C 53/68)
      Lingwa tal-kawża: l-Ingliż
      
         Partijiet
      
      
         Rikorrenti: UPL Europe Ltd (Warrington Cheshire, ir-Renju Unit) u Indofil Industries (Netherlands) BV (Amsterdam, il-Pajjiżi l-Baxxi) (rappreżentanti: C. Mereu u P. Sellar, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tiddikjara r-rikors ammissibbli u fondat;
               
            
                  —
               
               
                  tannulla r-Regolament ta’ Implimentazzjoni tal-Kummissjoni (UE) 2020/2087 li jikkonċerna n-nuqqas ta’ tiġdid tal-approvazzjoni tas-sustanza attiva mancozeb, f’konformità mar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti u li jemenda l-Anness tar-Regolament ta’ Implimentazzjoni tal-Kummissjoni (UE) Nru 540/2011 (1) (iktar ’il quddiem l-“att ikkontestat”); u,
               
            
                  —
               
               
                  tikkundanna lill-konvenuta għall-ispejjeż ta’ dawn il-proċeduri.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw ħames motivi.
      
                  1.
               
               
                  L-ewwel motiv ibbażat fuq l-allegazzjoni li nkisret formalita essenzjali minħabba nuqqas ta’ osservanza tal-proċedura fl-Artikoli 11 sa 14 tar-Regolament 844/2012 (2).
               
            
                  2.
               
               
                  It-tieni motiv ibbażat fuq l-allegazzjoni li l-proċedura ta’ evalwazzjoni ġiet ivvizzjata ulterjorment minn ksur tad-drittijiet tad-difiża tar-rikorrenti.
               
            
                  3.
               
               
                  It-tielet motiv ibbażat fuq l-allegazzjoni li l-proċedura ta’ evalwazzjoni ġiet ivvizzjata minn ksur tal-prinċipju ta’ amministrazzjoni tajba, u min-nuqqas tal-konvenuta li taġixxi b’mod imparzjali matul il-proċedura.
               
            
                  4.
               
               
                  Ir-raba’ motiv ibbażat fuq l-allegazzjoni li l-proċedura ta’ evalwazzjoni ġiet ivvizzjata min żball manifest ta’ evalwazzjoni sa fejn il-konvenuta ħadet inkunsiderazzjoni l-fatti irrilevanti tal-klassifikazzjoni proposta tal-Reprotoxic 1B u l-proprjetajiet intrinsiċi tal-metabolit ETU.
               
            
                  5.
               
               
                  Il-ħames motiv ibbażat fuq l-allegazzjoni li l-proċedura ta’ evalwazzjoni ġiet ivvizzjata minn ksur tal-prinċipju ta’ aspettattivi leġittimi.
               
            
         (1)  ĠU 2020 L 423, p. 50.
      
         (2)  Regolament ta’ Implimentazzjoni tal-Kummissjoni (UE) Nru 844/2012 tat- 18 ta’ Settembru 2012 li jistabbilixxi d-dispożizzjonijiet meħtieġa għall-implimentazzjoni tal-proċedura ta’ tiġdid għas-sustanzi attivi, kif previst fir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti (ĠU 2012 L 252, p. 26).